ਕਨ੍ਹੱਈਆ ਕੁਮਾਰ ਦੇ ਪ੍ਰਚਾਰ ਲਈ ਦੇਸ ਭਰ ਤੋਂ ਬਿਹਾਰ ਆਈਆਂ ਕੁੜੀਆਂ ਕੀ ਕਹਿ ਰਹੀਆਂ\nਜੂਨੀ ਜੈਕਬ ਅਤੇ ਆਕਾਂਸ਼ਾ ਕਨ੍ਹੱਈਆ ਦੇ ਪ੍ਰਚਾਰ ਲਈ ਪਹੁੰਚੀਆਂ ਹਨ

ਉਹ ਬੇਗੂਸਰਾਏ ਆ ਰਹੀ ਸੀ ਤਾਂ ਉਸ ਦੇ ਮਾਪਿਆਂ ਨੇ ਬਿਹਾਰ ਦੇ ਅਕਸ ਬਾਰੇ ਸਾਵਧਾਨ ਕੀਤਾ ਸੀ, ਹਾਲਾਂਕਿ ਸਵਾਤੀ ਨੂੰ ਇਸ ਨਾਲ ਕੋਈ ਜ਼ਿਆਦਾ ਫਰਕ ਨਹੀਂ ਪਿਆ।

ਸਵਾਤੀ ਕਹਿੰਦੀ ਹੈ ਕਿ ਉਨ੍ਹਾਂ ਦੇ ਮਾਤਾ-ਪਿਤਾ ਹਿੰਦੂਤਵੀ ਵਿਚਾਰਾਂ ਦੇ ਨੇੜੇ ਹਨ ਅਤੇ ਕਾਂਗਰਸ ਵਿਰੋਧੀ ਹੋਣ ਕਾਰਨ ਮੋਦੀ ਦਾ ਸਮਰਥਨ ਕਰਦੇ ਹਨ। 

ਸਵਾਤੀ ਨੇ ਆਪਣੇ ਮਾਪਿਆਂ ਵੱਲੋਂ ਬਿਹਾਰ ਨੂੰ ਲੈ ਕੇ ਦਿੱਤੀ ਗਈ ਚਿਤਾਵਨੀ ਅਣਸੁਣੀ ਕਰ ਦਿੱਤੀ ਅਤੇ ਬੇਗੁਸਰਾਏ ਪਹੁੰਚ ਗਈ।

ਦਿੱਲੀ ਤੋਂ ਆਈ ਸਵਾਤੀ ਦੇ ਵਿਚਾਰ ਉਸ ਦੇ ਮਾਤਾ-ਪਿਤਾ ਨਾਲ ਨਹੀਂ ਮਿਲਦੇ

ਸਵਾਤੀ ਕਹਿੰਦੀ ਹੈ, "ਮੈਨੂੰ ਬੇਗੁਸਰਾਏ ਬਹੁਤ ਵਧੀਆ ਲੱਗ ਰਿਹਾ ਹੈ ਅਤੇ ਲੈਫਟ 'ਚ ਸਿੱਧੀ ਲੜਾਈ ਹੈ। ਦੇਸ ਭਰ ਦੇ ਵਿਦਿਆਰਥੀ ਪਹੁੰਚੇ ਹਨ ਅਤੇ ਸਾਰਿਆਂ ਦੇ ਮਨ 'ਚ ਆਸ ਹੈ। ਅਸੀਂ ਇਸੇ ਆਸ ਦੇ ਸਹਾਰੇ ਇੱਥੇ ਇੰਨੇ ਦਿਨਾਂ ਤੋਂ ਹਾਂ।"

ਸਵਾਤੀ ਮੰਨਦੀ ਹੈ ਕਿ ਉਸ ਦੇ ਵਿਚਾਰ ਆਪਣੇ ਮਾਤਾ-ਪਿਤਾ ਤੋਂ ਵੱਖ ਹਨ। ਸਵਾਤੀ ਦੱਸਦੀ ਹੈ ਕਿ ਚੋਣ ਪ੍ਰਚਾਰ ਦੌਰਾਨ ਇੱਕ ਪਿੰਡ 'ਚ ਕੁਝ ਲੋਕਾਂ ਨੇ ਉਨ੍ਹਾਂ ਕੋਲੋਂ ਉਨ੍ਹਾਂ ਦੀ ਜਾਤ ਪੁੱਛੀ।

ਉਹ ਕਹਿੰਦੀ ਹੈ, "ਇੱਕ ਔਰਤ ਨੇ ਕੁਝ ਪੁੱਛਿਆ ਤਾਂ ਮੈਨੂੰ ਸਮਝ ਨਹੀਂ ਆਇਆ। ਫਿਰ ਮੈਂ ਆਪਣੇ ਸਾਥੀਆਂ ਕੋਲੋਂ ਪੁੱਛਿਆ ਤਾਂ ਉਨ੍ਹਾਂ ਕਿਹਾ ਕਿ ਉਹ ਮੇਰੀ ਜਾਤ ਜਾਣਨਾ ਚਾਹੁੰਦੇ ਹਨ। ਇੱਥੇ ਚੋਣਾਂ 'ਚ ਜਾਤ ਦੀ ਭੂਮਿਕਾ ਹੈ।"

ਇਹ ਵੀ ਪੜ੍ਹੋ-

ਬੇਗੁਸਰਾਏ ਤੋਂ ਕਨ੍ਹੱਈਆ ਕੁਮਾਰ ਸੀਪੀਆਈ ਦੇ ਉਮੀਦਵਾਰ ਹਨ

'ਕਨ੍ਹੱਈਆ ਨੇ ਭਰਿਆ ਖਾਲੀਪਣ'

ਕੇਰਲ ਦੀ ਅਪਰਣਾ 9 ਅਪ੍ਰੈਲ ਤੋਂ ਬੇਗੁਸਰਾਏ 'ਚ ਹੈ। 

ਅਪਰਣਾ ਦੇ ਮਨ 'ਚ ਬਿਹਾਰ ਦਾ ਅਕਸ ਕੁਝ ਠੀਕ ਨਹੀਂ ਸੀ। ਹੁਣ ਉਹ ਕਹਿੰਦੀ ਹੈ ਕਿ ਬੇਗੁਸਰਾਏ ਆਉਣ ਤੋਂ ਬਾਅਦ ਬਿਹਾਰ ਨੂੰ ਲੈ ਕੇ ਉਸ ਦੇ ਮਨ 'ਚ ਜੋ ਧਾਰਨਾ ਸੀ ਉਹ ਟੁੱਟ ਗਈ ਹੈ। 

ਅਪਰਣਾ ਕਹਿੰਦੀ ਹੈ, "ਇਥੋਂ ਦੇ ਲੋਕ ਸਿਆਸਤ ਨੂੰ ਲੈ ਕੇ ਵਧੇਰੇ ਜਾਗਰੂਕ ਹਨ। ਲੋਕਾਂ ਨੂੰ ਪਤਾ ਹੈ ਕਿ ਕਿਹੜਾ ਉਮੀਦਵਾਰ ਕਿੱਥੋਂ ਹੈ। ਇੱਥੋਂ ਤੱਕ ਕਿ ਅਨਪੜ੍ਹ ਔਰਤਾਂ ਨੂੰ ਵੀ ਇਹ ਗੱਲਾਂ ਪਤਾ ਹਨ। ਮੇਰੇ ਮਨ 'ਚ ਬਿਹਾਰ ਦਾ ਜੋ ਅਕਸ ਸੀ ਬਿਹਾਰ ਉਸ ਤੋਂ ਬਿਲਕੁਲ ਵੱਖਰਾ ਹੈ।" 

"ਅਜਿਹਾ ਨਹੀਂ ਹੈ ਕਿ ਜੋ ਮੈਂ ਬੋਲਦੀ ਹਾਂ ਲੋਕ ਉਸ ਸੁਣ ਲੈਂਦੇ ਹਨ। ਲੋਕ ਸਵਾਲ ਪੁੱਛਦੇ ਹਨ ਅਤੇ ਅਸਹਿਮਤ ਵੀ ਹੁੰਦੇ ਹਨ।"

ਅਪਰਣਾ ਆਖ਼ਿਰ ਕੇਰਲ ਤੋਂ ਬੇਗੁਸਰਾਏ ਕਿਉਂ ਆ ਗਈ? ਉਹ ਕਹਿੰਦੀ ਹੈ, "ਇਸ ਸਰਕਾਰ 'ਚ ਵਿਰੋਧੀ ਧਿਰ ਬਿਲਕੁਲ ਖ਼ਤਮ ਹੋ ਗਿਆ ਹੈ। ਕਨ੍ਹੱਈਆ ਨੇ ਵਿਰੋਧ ਦੇ ਖਾਲੀਪਣ ਨੂੰ ਭਰਿਆ ਹੈ ਅਤੇ ਇਹ ਬਹੁਤ ਵੱਡੀ ਗੱਲ ਹੈ। ਯਕੀਨ ਮੰਨੋ ਇਹ ਬੇਗੁਸਰਾਏ 'ਚ ਇਤਿਹਾਸ ਰਚਣ ਜਾ ਰਹੇ ਹਨ।"

ਅਪਰਣਾ ਦੀ ਬੇਗੁਸਰਾਏ ਆ ਕੇ ਬਿਹਾਰ ਬਾਰੇ ਧਾਰਨਾ ਬਦਲ ਗਈ

'ਨੇਤਾਵਾਂ ਦੇ ਵਾਅਦਿਆਂ 'ਤੇ ਭਰੋਸਾ ਨਹੀਂ'

ਅਪਰਣਾ ਇਸ ਗੱਲ ਨੂੰ ਮੰਨਦੀ ਹੈ ਕਿ ਭਾਰਤ ਦੀ ਚੁਣਾਵੀ ਸਿਆਸਤ 'ਚ ਲੋਕਾਂ ਵਿਚਾਲੇ ਵਾਅਦਿਆਂ 'ਤੇ ਕੋਈ ਭਰੋਸਾ ਨਹੀਂ ਹੈ। 

ਉਨ੍ਹਾਂ ਮੁਤਾਬਕ ਬਿਹਾਰ 'ਚ ਬਦਹਾਲੀ ਹੈ ਪਰ ਲੋਕ ਖੁਸ਼ ਦਿਖਦੇ ਹਨ ਅਤੇ ਬਹੁਤ ਗੁੱਸੇ...\n\ntl;dr:
ਦਿੱਲੀ ਦੀ ਰਹਿਣ ਵਾਲੀ 24 ਸਾਲ ਦੀ ਸਵਾਤੀ 7 ਅਪ੍ਰੈਲ ਤੋਂ ਬੇਗੁਸਰਾਏ 'ਚ ਹੈ। ਉਹ ਪਹਿਲੀ ਵਾਰ ਇੱਥੇ ਆਈ ਹੈ ਅਤੇ ਹਰ ਦਿਨ ਸਵੇਰੇ 8 ਵਜੇ ਉਥੋਂ ਦੇ ਪਿੰਡਾਂ 'ਚ ਚੋਣ ਪ੍ਰਚਾਰ ਲਈ ਨਿਕਲ ਜਾਂਦੀ ਹੈ।